title: Provedbena uredba Komisije (EU) br. 683/2014 оd 20. lipnja 2014. o izmjeni Uredbe (EU) br. 37/2010 u pogledu tvari „klorsulon”  Tekst značajan za EGP

text:
               21.6.2014

               HR

               Službeni list Europske unije

               L 182/17

         PROVEDBENA UREDBA KOMISIJE (EU) br. 683/2014
   оd 20. lipnja 2014.
   o izmjeni Uredbe (EU) br. 37/2010 u pogledu tvari „klorsulon”
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (1), a posebno njezin članak 14. u vezi s člankom 17.,
   uzimajući u obzir mišljenje Europske agencije za lijekove koje je izdao Odbor za veterinarsko-medicinske proizvode,
   budući da:

               (1)

               U skladu s Uredbom (EZ) br. 470/2009 potrebno je utvrditi najveću dopuštenu količinu rezidua (dalje u tekstu: „NDK”) farmakološki djelatnih tvari namijenjenih primjeni u Uniji u veterinarsko-medicinskim proizvodima kod životinja koje se koriste za proizvodnju hrane ili u biocidnim pripravcima koji se koriste u uzgoju životinja.

               (2)

               Farmakološki djelatne tvari i njihova klasifikacija s obzirom na NDK-ove u hrani životinjskog podrijetla utvrđeni su u Prilogu Uredbi Komisije (EU) br. 37/2010 (2).

               (3)

               Klorsulon je trenutačno uvršten u tablicu 1. Priloga Uredbi (EU) br. 37/2010 kao dopuštena tvar u mišićima, jetri, bubrezima i mlijeku goveda. Privremene najveće dopuštene količine rezidua te tvari utvrđene za kravlje mlijeko nisu na snazi od 1. siječnja 2014.

               (4)

               Odbor za veterinarsko-medicinske proizvode dostavio je i ocijenio dodatne podatke te je predložio da se privremeni NDK-ovi za klorsulon u kravljem mlijeku odrede kao konačni.

               (5)

               Unos za klorsulon u tablici 1. Priloga Uredbi (EU) br. 37/2010 stoga treba na odgovarajući način izmijeniti.

               (6)

               Mjere predviđene ovom Uredbom u skladu su s mišljenjem Stalnog odbora za veterinarsko-medicinske proizvode,

         DONIJELA JE OVU UREDBU:
   Članak 1.
   Prilog Uredbi (EU) br. 37/2010 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. lipnja 2014.

            Za Komisiju

            Predsjednik

         José Manuel BARROSO

      (1)  SL L 152, 16.6.2009., str. 11.

      (2)  Uredba Komisije (EU) br. 37/2010 od 22. prosinca 2009. o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla (SL L 15, 20.1.2010., str. 1.).

      PRILOG
      Unos za tvar klorsulon u tablici 1. Priloga Uredbi (EU) br. 37/2010 zamjenjuje se sljedećim unosom:

                     Farmakološki djelatna tvar

                     Marker rezidua

                     Vrsta životinje

                     NDK

                     Ciljno tkivo

                     Ostale odredbe (u skladu s člankom 14. stavkom 7. Uredbe (EZ) br. 470/2009)

                     Terapijska klasifikacija

                     „Klorsulon

                     Klorsulon

                     Goveda

                     35 μg/kg

                     mišić

                     NEMA UNOSA

                     Tvari protiv parazita/tvari koje djeluju protiv endoparazita”

                     100 μg/kg

                     jetra

                     200 μg/kg

                     bubreg

                     16 μg/kg

                     mlijeko


title: Provedbena uredba Komisije (EU) br. 1249/2011 od 29. studenoga 2011. o razvrstavanju određene robe u kombiniranu nomenklaturu

text:
               02/Sv. 018

               HR

               Službeni list Europske unije

               178

         32011R1249

               L 319/39

               SLUŽBENI LIST EUROPSKE UNIJE

               29.11.2011.

      PROVEDBENA UREDBA KOMISIJE (EU) br. 1249/2011
   od 29. studenoga 2011.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Zbog osiguranja jedinstvene primjene Kombinirane nomenklature priložene navedenoj Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.

               (3)

               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.

               (4)

               Prikladno je osigurati da, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu a koje nisu u skladu s ovom Uredbom, i to tijekom razdoblja od tri mjeseca.

               (5)

               Odbor za Carinski zakonik nije donio mišljenje u roku koji je odredio njegov predsjednik,

         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2
   Članak 2.
   Obavezujuće tarifne informacije koje izdaju carinska tijela država članica a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe Vijeća (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. studenoga 2011.

            Za Komisiju, u ime predsjednika,

         Algirdas ŠEMETA

            Član Komisije

      (1)  SL L 256, 7.9.1987., str. 1.

      (2)  SL L 302, 19.10.1992., str. 1.
   PRILOG

               Naziv robe

               Razvrstavanje
               (oznaka KN)

               Razlozi

               (1)

               (2)

               (3)

               Prijenosni uređaj na baterije za snimanje i pohranjivanje videosnimaka, s dimenzijama od otprilike 10 × 5,5 × 2 cm (takozvani „videosnimač džepne veličine”) koji obuhvaća:

                           —

                           leću kamere i digitalni zoom,

                           —

                           mikrofon,

                           —

                           zvučnik,

                           —

                           LCD zaslon s dijagonalom zaslona od otprilike 5 cm (2 inča),

                           —

                           mikroprocesor,

                           —

                           memoriju od 2 GB, i

                           —

                           USB i AV sučelje.

                     Uređaj može snimati i pohranjivati videodatoteka u obliku slijeda slika u formatu MPEG4-AVI. Video se snima u rezoluciji od 640 × 480 piksela pri 30 slika u sekundi, u trajanju od najviše dva sata.
               Videosekvence snimljene uređajem mogu se prenijeti na uređaj za automatsku obradu podataka (AOP) putem USB sučelja, bez mijenjanja formata videodatoteka, ili na digitalni videosnimač, monitor ili televizor putem AV sučelja.
               Videodatoteke mogu se prenijeti na ovaj uređaj iz uređaja za automatsku obradu podataka putem USB sučelja.

               8525 80 99

               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature i tekstom oznaka KN 8525, 8525 80 i 8525 80 99.
               Budući da se uređajem mogu snimati samo videosnimke, isključuje se razvrstavanje pod oznakom KN 8525 80 30 kao digitalni fotoaparat. S obzirom na njegova obilježja, uređaj je videokamera.
               Budući da uređaj može snimati videodatoteke iz drugih izvora, različitih od onih ugrađenih u televizijske kamere, isključuje se razvrstavanje pod oznakom KN 8525 80 91 kao videokamere koja jedino snima zvuk i sliku posredstvom televizijske kamere.
               Stoga se razvrstava pod oznaku KN 8525 80 99 kao druge videokamere.


title: Provedbena uredba Vijeća (EU) br. 872/2011 od 1. rujna 2011. o provedbi članka 16. stavka 2. Uredbe (EU) br. 204/2011 o mjerama ograničavanja s obzirom na stanje u Libiji

text:
               18/Sv. 006

               HR

               Službeni list Europske unije

               246

         32011R0872

               L 227/3

               SLUŽBENI LIST EUROPSKE UNIJE

               01.09.2011.

      PROVEDBENA UREDBA VIJEĆA (EU) br. 872/2011
   od 1. rujna 2011.
   o provedbi članka 16. stavka 2. Uredbe (EU) br. 204/2011 o mjerama ograničavanja s obzirom na stanje u Libiji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 204/2011 od 2. ožujka 2011. o mjerama ograničavanja s obzirom na stanje u Libiji (1), a posebno njezin članak 16. stavak 2.,
   budući da bi, s obzirom na razvoj situacije u Libiji, popis fizičkih i pravnih osoba, subjekata i tijela koji podliježu mjerama ograničavanja određenim u Prilogu III. Uredbi (EU) br. 204/2011 trebalo izmijeniti,
   DONIJELO JE OVU UREDBU:
   Članak 1.
   Unosi subjekata navedenih u Prilogu ovoj Uredbi brišu se iz popisa određenog u Prilogu III. Uredbi (EU) br. 204/2011.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. rujna 2011.

            Za Vijeće

            Predsjednik

         M. DOWGIELEWICZ

      (1)  SL L 58, 3.3.2011., str. 1.
   PRILOG

      Subjekti iz članka 1.

               2.

               Economic and Social Development Fund (Fond za gospodarski i socijalni razvoj) (ESDF)

               8.

               National Commercial Bank

               9.

               Gumhouria Bank

               10.

               Sahara Bank

               11.

               Azzawia (Azawiya) Refining

               12.

               Ras Lanuf Oil and Gas Processing Company (RASCO)

               13.

               Brega

               14.

               Sirte Oil Company

               15.

               Waha Oil Company

               17.

               Tamoil Africa Holdings Limited (također poznato kao Oil Libya Holding Company)

               23.

               First Gulf Libyan Bank

               25.

               National Oil Wells and Drilling and Workover Company (također poznato kao National Oil Wells Chemical and Drilling and Workover Equipment Co.; također poznato kao National Oil Wells Drilling And Workover Equipment Co.)

               26.

               North African Geophysical Exploration Company (također poznato kao NAGECO; također poznato kao North African Geophysical Exploration)

               27.

               National Oil Fields and Terminals Catering Company

               28.

               Mabruk Oil Operations

               30.

               Harouge Oil Operations (također poznato kao Harouge; također poznato kao Veba Oil Libya GMBH)

               31.

               Jawaby Property Investment Limited

               32.

               Tekxel Limited

               39.

               Mediterranean Oil Services Company (također poznato kao Mediterranean Sea Oil Services Company)

               40.

               Mediterranean Oil Services GMBH (također poznato kao MED OIL OFFICE DUESSELDORF, također poznato kao MEDOIL)

               41.

               Libyan Arab Airlines

               43.

               Lučka uprava u Tripoliju

               44.

               Lučka uprava u Al Khomsu

               45.

               Lučka uprava Brega

               46.

               Lučka uprava Ras Lanuf

               47.

               Lučka uprava Zawia

               48.

               Lučka uprava Zuwara

               49.

               Al-Sharara Oil Services Company (također poznato kao: Al Sharara, Al-shahara oil service company, Sharara Oil Service Company, Sharara, Al-Sharara al-Dhahabiya Oil Service Company)


title: Provedbena uredba Komisije (EU) br. 593/2014 оd 3. lipnja 2014. o utvrđivanju provedbenih tehničkih standarda o obliku obavijesti u skladu s člankom 16. stavkom 1. Uredbe (EU) br. 345/2013 Europskog parlamenta i Vijeća o europskim fondovima poduzetničkog kapitala  Tekst značajan za EGP

text:
               4.6.2014

               HR

               Službeni list Europske unije

               L 165/41

         PROVEDBENA UREDBA KOMISIJE (EU) br. 593/2014
   оd 3. lipnja 2014.
   o utvrđivanju provedbenih tehničkih standarda o obliku obavijesti u skladu s člankom 16. stavkom 1. Uredbe (EU) br. 345/2013 Europskog parlamenta i Vijeća o europskim fondovima poduzetničkog kapitala
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 345/2013 Europskog parlamenta i Vijeća od 17. travnja 2013. o europskim fondovima poduzetničkog kapitala (1), a posebno njezin članak 16. stavak 5.,
   budući da:

               (1)

               Člankom 16. stavkom 1. Uredbe (EU) br. 345/2013 zahtijeva se od nadležnog tijela matične države članice europskog fonda poduzetničkog kapitala (EuVECA) da obavijesti nadležna tijela država članica domaćina i Europsko nadzorno tijelo za vrijednosne papire i tržišta kapitala (ESMA) o događajima povezanima s putovnicom upraviteljâ kvalificiranih fondova poduzetničkog kapitala. Člankom 21. stavkom 3. Uredbe (EU) br. 345/2013 zahtijeva se od nadležnog tijela matične države članice i da obavijesti nadležna tijela država članica domaćina o uklanjanju upravitelja fonda EuVECA iz registra.

               (2)

               Uzimajući u obzir da ESMA još nije razvila informatički alat namijenjen toj obavijesti, e-pošta je najprikladniji oblik za tu vrstu međusobnog obavješćivanja nadležnih tijela i obavješćivanje ESMA-e. Stoga je potrebno da ESMA sastavi popis relevantnih adresa e-pošte i da se taj popis dostavi svim nadležnim tijelima.

               (3)

               Ova Uredba temelji se na nacrtu provedbenih tehničkih standarda koje je ESMA dostavila Komisiji.

               (4)

               S obzirom na ograničeno područje primjene i učinak oblika za obavješćivanje te uzimajući u obzir da su samo nadležna tijela dužna upotrebljavati utvrđeni posebni oblik, ESMA nije provela javna savjetovanja povezana s uvođenjem tog oblika obavješćivanja. ESMA je zatražila mišljenje Interesne skupine za vrijednosne papire i tržišta kapitala ESMA-e koja je osnovana u skladu s člankom 37. Uredbe (EU) br. 1095/2010 Europskog parlamenta i Vijeća (2),

         DONIJELA JE OVU UREDBU:
   Članak 1.
   Predmet
   Ovom Uredbom utvrđuje se oblik za međusobno obavješćivanje nadležnih tijela i obavješćivanje ESMA-e o informacijama povezanima s nadzorom koje se odnose na događaje predviđene člankom 16. stavkom 1. i člankom 21. stavkom 3. Uredbe (EU) br. 345/2013.
   Članak 2.
   Oblik obavijesti
   Ispunjivanjem obrasca utvrđenog u Prilogu ovoj Uredbi nadležno tijelo matične države članice europskog fonda poduzetničkog kapitala e-poštom obavješćuje nadležna tijela država članica domaćina i ESMA-u o događajima utvrđenima člankom 16. stavkom 1. i člankom 21. stavkom 3. Uredbe (EU) br. 345/2013.
   Članak 3.
   Popis adresa e-pošte
   Svako nadležno tijelo obavješćuje ESMA-u o adresama e-pošte relevantnima za obavješćivanje o informacijama povezanima s nadzorom.
   ESMA svim nadležnim tijelima dostavlja popis relevantnih adresa e-pošte, uključujući relevantnu adresu e-pošte ESMA-e.
   Članak 4.
   Stupanje na snagu
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. lipnja 2014.

            Za Komisiju

            Predsjednik

         José Manuel BARROSO

      (1)  SL L 115, 25.4.2013., str. 1.

      (2)  Uredba (EU) br. 1095/2010 Europskog parlamenta i Vijeća od 24. studenoga 2010. o osnivanju europskoga nadzornog tijela (Europskoga nadzornog tijela za vrijednosne papire i tržišta kapitala) (SL L 331, 15.12.2010., str. 84.).

      PRILOG
      Obavijest o registraciji upravitelja europskog fonda poduzetničkog kapitala (EuVECA) ili o ažuriranju već dostavljenih informacija


title: Provedbena uredba Komisije (EU) 2016/686 оd 3. svibnja 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               4.5.2016

               HR

               Službeni list Europske unije

               L 118/1

         PROVEDBENA UREDBA KOMISIJE (EU) 2016/686
   оd 3. svibnja 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. svibnja 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  IL

                  203,5

                  MA

                  94,1

                  SN

                  225,9

                  TR

                  84,9

                  ZZ

                  152,1

                  0707 00 05

                  MA

                  83,2

                  TR

                  137,2

                  ZZ

                  110,2

                  0709 93 10

                  MA

                  95,4

                  TR

                  133,6

                  ZZ

                  114,5

                  0805 10 20

                  EG

                  51,1

                  IL

                  84,3

                  MA

                  61,6

                  TR

                  37,1

                  ZZ

                  58,5

                  0805 50 10

                  BR

                  116,1

                  MA

                  135,4

                  TR

                  130,3

                  ZA

                  143,4

                  ZZ

                  131,3

                  0808 10 80

                  AR

                  111,2

                  BR

                  96,0

                  CL

                  114,8

                  CN

                  73,3

                  NZ

                  135,2

                  US

                  225,3

                  ZA

                  97,6

                  ZZ

                  121,9

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 580/2013 od 17. lipnja 2013. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Saucisse de Montbéliard (ZOZP))

text:
                  15/Sv. 28

                  HR

                  Službeni list Europske unije

                  243

            32013R0580

                  L 169/28

                  SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 580/2013
         od 17. lipnja 2013.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Saucisse de Montbéliard (ZOZP))
         EUROPSKA KOMISIJA,
         uzimajući o obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     Uredbom (EU) br. 1151/2012 stavljena je izvan snage i zamijenjena Uredba Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (2).

                     (2)

                     U skladu s člankom 6. stavkom 2. Uredbe (EZ) br. 510/2006, zahtjev Francuske za registraciju naziva „Saucisse de Montbéliard” objavljen je u Službenom listu Europske unije
                         (3).

                     (3)

                     Budući da Komisija nije primila nijedan prigovor u smislu članka 7. Uredbe (EZ) br. 510/2006, naziv „Saucisse de Montbéliard” trebalo bi upisati u registar,

               DONIJELA JE OVU UREDBU:

            Članak 1.
            Naziv naveden u Prilogu ovoj Uredbi upisuje se u registar.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. lipnja 2013.

                  Za Komisiju, u ime predsjednika,

               Dacian CIOLOȘ

                  Član Komisije

            (1)  SL L 343, 14.12.2012., str. 1.

            (2)  SL L 93, 31.3.2006., str. 12.

            (3)  SL C 285, 21.9.2012., str. 18.

            PRILOG
            Poljoprivredni proizvodi namijenjeni za prehranu ljudi navedeni u Prilogu I. Ugovoru:

               Razred 1.2   Mesni proizvodi (kuhani, soljeni, dimljeni itd.)

            FRANCUSKA
            Saucisse de Montbéliard (ZOZP)


title: Provedbena uredba Komisije (EU) br. 835/2014 оd 31. srpnja 2014. o upisu naziva u registar zajamčeno tradicionalnih specijaliteta (Филе Елена (File Elena) (ZTS))

text:
               1.8.2014

               HR

               Službeni list Europske unije

               L 230/8

         PROVEDBENA UREDBA KOMISIJE (EU) br. 835/2014
   оd 31. srpnja 2014.
   o upisu naziva u registar zajamčeno tradicionalnih specijaliteta (Филе Елена (File Elena) (ZTS))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 50. stavkom 2. točkom (b) Uredbe (EU) br. 1151/2012, zahtjev Bugarske za upis naziva „Филе Елена” (File Elena) u registar objavljen je u Službenom listu Europske unije
                   (2).

               (2)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Филе Елена” (File Elena) potrebno je upisati u registar,

         DONIJELA JE OVU UREDBU:
   Članak 1.
   Naziv iz Priloga ovoj Uredbi upisuje se u registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 31. srpnja 2014.

            Za Komisiju

            Predsjednik

         José Manuel BARROSO

      (1)  SL L 343, 14.12.2012., str. 1.

      (2)  SL C 70, 8.3.2014., str. 6.

      PRILOG
      Poljoprivredni proizvodi namijenjeni prehrani ljudi navedeni u Prilogu I. Ugovoru:

         Razred 1.2. Proizvodi od mesa (kuhani, soljeni, dimljeni itd.)

      BUGARSKA
      Филе Елена (File Elena) (ZTS)


title: Provedbena uredba Komisije (EU) 2015/34 оd 9. siječnja 2015. o utvrđivanju koeficijenta dodjele koji se primjenjuje na zahtjeve za uvozne dozvole za maslinovo ulje podnesene od 5. do 6. siječnja 2015. u okviru tuniske carinske kvote i o suspenziji izdavanja uvoznih dozvola za mjesec siječanj 2015.

text:
               10.1.2015

               HR

               Službeni list Europske unije

               L 6/4

         PROVEDBENA UREDBA KOMISIJE (EU) 2015/34
   оd 9. siječnja 2015.
   o utvrđivanju koeficijenta dodjele koji se primjenjuje na zahtjeve za uvozne dozvole za maslinovo ulje podnesene od 5. do 6. siječnja 2015. u okviru tuniske carinske kvote i o suspenziji izdavanja uvoznih dozvola za mjesec siječanj 2015.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188.,
   uzimajući u obzir Uredbu Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (2), a posebno njezin članak 7. stavak 2.,
   budući da:

               (1)

               Člankom 3. stavcima 1. i 2. Protokola br. 1 (3) uz Euro-mediteranski sporazum o pridruživanju između Europskih zajednica i njihovih država članica, s jedne strane, i Republike Tunisa, s druge strane (4), otvara se carinska kvota po nultoj stopi za uvoz neobrađenog maslinovog ulja obuhvaćenog oznakama KN 1509 10 10 i 1509 10 90 koje je u cijelosti dobiveno u Tunisu i prevezeno izravno iz te zemlje u Europsku uniju, u okviru ograničenja utvrđenog za svaku godinu.

               (2)

               Člankom 2. stavkom 2. Uredbe Komisije (EZ) br. 1918/2006 od 20. prosinca 2006. o otvaranju i utvrđivanju upravljanja carinskom kvotom za maslinovo ulje podrijetlom iz Tunisa (5) utvrđuju se mjesečna količinska ograničenja za izdavanje uvoznih dozvola.

               (3)

               U skladu s člankom 3. stavkom 1. Uredbe (EZ) br. 1918/2006 zahtjevi za uvozne dozvole podneseni su nadležnim tijelima za ukupnu količinu koja premašuje ograničenje utvrđeno za mjesec siječanj u članku 2. stavku 2. navedene Uredbe.

               (4)

               U tim okolnostima Komisija mora odrediti koeficijent dodjele kako bi se izvozne dozvole mogle izdavati razmjerno raspoloživoj količini.

               (5)

               Budući da je dosegnuto ograničenje za mjesec siječanj, za taj se mjesec više ne mogu izdavati uvozne dozvole,

         DONIJELA JE OVU UREDBU:
   Članak 1.
   Količine za koje su u skladu s člankom 3. stavkom 1. Uredbe (EZ) br. 1918/2006 podneseni zahtjevi za uvozne dozvole 5. i 6. siječnja 2015. množe se s koeficijentom dodjele od 5,743660 %.
   Za siječanj 2015. suspendira se izdavanje izvoznih dozvola za količine za koje su zahtjevi podneseni od 7. siječnja 2015.
   Članak 2.
   Ova Uredba stupa na snagu 10. siječnja 2015.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. siječnja 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 238, 1.9.2006., str. 13.

      (3)  SL L 97, 30.3.1998., str. 57.

      (4)  SL L 97, 30.3.1998., str. 2.

      (5)  SL L 365, 21.12.2006., str. 84.


title: Provedbena uredba Komisije (EU) 2017/129 оd 25. siječnja 2017. o izmjeni Provedbene uredbe (EU) br. 743/2013 o uvođenju zaštitnih mjera za uvoz školjkaša iz Turske namijenjenih za ljudsku prehranu u pogledu razdoblja njezine primjene (Tekst značajan za EGP. )

text:
               26.1.2017

               HR

               Službeni list Europske unije

               L 21/99

         PROVEDBENA UREDBA KOMISIJE (EU) 2017/129
   оd 25. siječnja 2017.
   o izmjeni Provedbene uredbe (EU) br. 743/2013 o uvođenju zaštitnih mjera za uvoz školjkaša iz Turske namijenjenih za ljudsku prehranu u pogledu razdoblja njezine primjene
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (1), a posebno njezin članak 22. stavak 6.,
   budući da:

               (1)

               Provedbena uredba Komisije (EU) br. 743/2013 (2) donesena je jer su u revizijama službe Komisije za reviziju u Turskoj utvrđeni nedostaci u provedbi službenih kontrola proizvodnje školjkaša namijenjenih izvozu u Uniju i jer su države članice prijavile pošiljke školjkaša podrijetlom iz Turske koje nisu ispunjavale mikrobiološke standarde Unije.

               (2)

               Posljednjom revizijom koju je služba Komisije za reviziju provela u rujnu 2015. utvrđeno je da još uvijek postoje značajni nedostaci u sustavu kontrole za školjkaše namijenjene izvozu u Uniju. Turska nadležna tijela dostavila su informacije u pogledu korektivnih mjera koje su poduzete u vezi s tim nedostacima. Međutim neki od tih nedostataka, osobito u pogledu rada laboratorija, još uvijek postoje. Zbog prirode proizvoda o kojima je riječ, prije razmatranja mogućnosti ukidanja mjera potrebno je ponovo provesti reviziju.

               (3)

               Ograničenje primjene Provedbene uredbe (EU) br. 743/2013 trebalo bi stoga u skladu s tim izmijeniti.

               (4)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   U članku 5. drugom stavku Provedbene uredbe (EU) br. 743/2013 datum „31. prosinca 2016.” zamjenjuje se datumom „31. prosinca 2017.”.
   Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. siječnja 2017.

            Za Komisiju

            Predsjednik

         Jean-Claude JUNCKER

      (1)  SL L 24, 30.1.1998., str. 9.

      (2)  Provedbena uredba Komisije (EU) br. 743/2013 od 31. srpnja 2013. o uvođenju zaštitnih mjera za uvoz školjkaša iz Turske namijenjenih za ljudsku prehranu (SL L 205, 1.8.2013., str. 1.).


title: Provedbena uredba Komisije (EU) 2017/66 оd 14. prosinca 2016. o odobrenju taninske kiseline kao dodatka hrani za sve životinjske vrste (Tekst značajan za EGP. )

text:
                  17.1.2017

                  HR

                  Službeni list Europske unije

                  L 13/259

            PROVEDBENA UREDBA KOMISIJE (EU) 2017/66
      оd 14. prosinca 2016.
      o odobrenju taninske kiseline kao dodatka hrani za sve životinjske vrste
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
      budući da:

                  (1)

                  Uredbom (EZ) br. 1831/2003 predviđa se odobravanje dodataka hrani za životinje te osnove i postupci za izdavanje odobrenja. Člankom 10. te Uredbe predviđa se ponovna procjena dodataka odobrenih u skladu s Direktivom Vijeća 70/524/EEZ (2).

                  (2)

                  U skladu s Direktivom 70/524/EEZ taninska kiselina odobrena je bez vremenskog ograničenja kao dodatak hrani za sve životinjske vrste. Taj je proizvod nakon toga unesen u registar dodataka hrani za životinje kao postojeći proizvod u skladu s člankom 10. stavkom 1. Uredbe (EZ) br. 1831/2003.

                  (3)

                  U skladu s člankom 10. stavkom 2. Uredbe (EZ) br. 1831/2003 u vezi s njezinim člankom 7. podnesen je zahtjev za ponovnu procjenu taninske kiseline kao dodatka hrani za sve životinjske vrste. Podnositelj zahtjeva zatražio je da se taj dodatak razvrsta u kategoriju dodataka „osjetilni dodaci”. Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

                  (4)

                  Europska agencija za sigurnost hrane (dalje u tekstu: „Agencija”) u svojem je mišljenju od 11. rujna 2014. (3) zaključila da ta tvar u predloženim uvjetima uporabe u hrani za životinje nema negativan učinak na zdravlje životinja, zdravlje ljudi ili na okoliš. Agencija je zaključila i da je funkcija taninske kiseline u hrani za životinje slična njezinoj funkciji u hrani. Agencija je već zaključila da je taninska kiselina učinkovita u hrani jer pojačava miris ili okus hrane. Stoga se taj zaključak može primijeniti i na hranu za životinje.

                  (5)

                  U cilju bolje kontrole trebalo bi predvidjeti ograničenja i uvjete. Budući da ne postoje sigurnosni razlozi zbog kojih bi bilo potrebno utvrditi najveću dopuštenu količinu i uzimajući u obzir ponovnu procjenu koju je provela Agencija, na oznaci dodatka trebala bi biti navedena preporučena količina. Ako se ta količina premaši, na oznaci premiksa, krmnih smjesa i krmiva trebale bi biti navedene određene informacije.

                  (6)

                  Agencija je zaključila da bi se, ako nema podataka o sigurnosti korisnika, trebalo smatrati da je taninska kiselina potencijalno opasna za dišni sustav, kožu, oči i sluznicu. Stoga je potrebno poduzeti odgovarajuće mjere zaštite. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodataka u hrani za životinje koje je dostavio referentni laboratorij osnovan Uredbom (EZ) br. 1831/2003.

                  (7)

                  Procjena predmetnog pripravka pokazala je da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim trebalo bi odobriti uporabu taninske kiseline kako je navedena u prilogu ovoj Uredbi.

                  (8)

                  Budući da ne postoje sigurnosni razlozi zbog kojih bi izmjene uvjeta izdavanja odobrenja za taninsku kiselinu bilo potrebno odmah primjenjivati, primjereno je zainteresiranim stranama omogućiti prijelazno razdoblje kako bi se pripremile za ispunjivanje novih zahtjeva koji proizlaze iz odobrenja.

                  (9)

                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

            DONIJELA JE OVU UREDBU:
      Članak 1.
      Odobrenje
      Tvar navedena u prilogu, koja pripada kategoriji dodataka hrani za životinje „osjetilni dodaci” i funkcionalnoj skupini „aromatske tvari”, odobrava se kao dodatak hrani za životinje podložno uvjetima utvrđenima u prilogu.
      Članak 2.
      Prijelazne mjere
      1.   Tvar navedena u prilogu i premiksi koji tu tvar sadržavaju, a koji su proizvedeni i označeni prije 6. kolovoza 2017. u skladu s pravilima primjenjivima prije 6. veljače 2017., mogu se nastaviti stavljati na tržište i upotrebljavati dok se ne potroše postojeće zalihe.
      2.   Krmne smjese i krmiva koji sadržavaju tvar navedenu u prilogu, a koji su proizvedeni i označeni prije 6. veljače 2018. u skladu s pravilima primjenjivima prije 6. veljače 2017., mogu se nastaviti stavljati na tržište i upotrebljavati dok se ne potroše postojeće zalihe ako su namijenjeni životinjama koje služe za proizvodnju hrane.
      3.   Krmne smjese i krmiva koji sadržavaju tvar navedenu u prilogu, a koji su proizvedeni i označeni prije 6. veljače 2019. u skladu s pravilima primjenjivima prije 6. veljače 2017., mogu se nastaviti stavljati na tržište i upotrebljavati dok se ne potroše postojeće zalihe ako su namijenjeni životinjama koje ne služe za proizvodnju hrane.
      Članak 3.
      Stupanje na snagu
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 14. prosinca 2016.

               Za Komisiju

               Predsjednik

            Jean-Claude JUNCKER

         (1)  SL L 268, 18.10.2003., str. 29.

         (2)  Direktiva Vijeća 70/524/EEZ od 23. studenoga 1970. o dodacima hrani za životinje (SL L 270, 14.12.1970., str. 1.).

         (3)  EFSA Journal 2014.;12(10):3828.

         PRILOG

                     Identifikacijski broj dodatka hrani za životinje

                     Naziv nositelja odobrenja

                     Dodatak hrani za životinje

                     Sastav, kemijska formula, opis, analitička metoda

                     Vrsta ili kategorija životinje

                     Najviša dob

                     Najmanja dopuštena količina

                     Najveća dopuštena količina

                     Ostale odredbe

                     Datum isteka valjanosti odobrenja

                     mg aktivne tvari/kg potpune krmne smjese s udjelom vlage od 12 %

                        Kategorija: osjetilni dodaci. Funkcionalna skupina: aromatske tvari

                     2b16080

                     —

                     Taninska kiselina

                        Sastav dodatka

                     Taninska kiselina

                        Karakteristike aktivne tvari

                     Taninska kiselina
                     Proizvedena ekstrakcijom iz različitih biljaka.
                     Čistoća: najmanje 93 % na osnovi suhe tvari
                     Kemijska formula: C76H52O46

                     CAS broj 72401-53-7
                     Flavis br.: 16.080

                        Metoda analize
                         (1)

                     Za određivanje taninske kiseline u dodatku hrani za životinje:
                     kvalitativni kolorimetrijski ili precipitacijski testovi (Ph. Eur. 6. izdanje, monografija 1477) i kvantitativna gravimetrijska metoda (monografija FAO JECFA o taninskoj kiselini).
                     Za utvrđivanje taninske kiseline (kao galne kiseline) u premiksu aroma:
                     tekućinska kromatografija visoke učinkovitosti s reverznom fazom s UV detektorom (RP-HPLC-UV).

                     Sve životinjske vrste

                     —

                     —

                     —

                                 1.

                                 Dodatak se u hranu za životinje unosi u obliku premiksa.

                                 2.

                                 U uputama za uporabu dodataka i premiksa navode se uvjeti skladištenja i stabilnosti.

                                 3.

                                 Najveća preporučena količina aktivne tvari iznosi: 15 mg/kg potpune krmne smjese s udjelom vlage od 12 %.

                                 4.

                                 Na oznaci dodatka navodi se sljedeće:
                                 „Najveća preporučena količina aktivne tvari potpune krmne smjese s udjelom vlage od 12 % iznosi: 15 mg/kg”.

                                 5.

                                 Na oznaci premiksa, krmiva i krmnih smjesa navode se funkcionalna skupina, identifikacijski broj, naziv i dodana količina aktivne tvari ako je premašena sljedeća količina aktivne tvari potpune krmne smjese s udjelom vlage od 12 %: 15 mg/kg.

                                 6.

                                 Za korisnike dodatka i premiksa subjekti koji posluju s hranom dužni su utvrditi operativne postupke i organizacijske mjere za uklanjanje mogućih opasnosti od doticaja s kožom ili očima. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodataka i premiksa potrebno je nositi odgovarajuću osobnu zaštitnu opremu, uključujući zaštitne naočale i rukavice.

                     6. veljače 2027.

            (1)  Podatci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports.